Seletuskiri

Narva Linnavalitsuse määruse eelnõu

„Linnavara kasutusse andmisel üüritasu arvestuse metoodilise juhendi kinnitamine“ juurde

Üüritasu arvestus linnavara kasutusse andmisel toimub Narva Linnavalitsuse 28.04.2004 määrusega kinnitatud „Üüritasu arvestusse metoodilise juhendi linnavara kasutusse andmisel“ alusel.
Narva Linnavalitsuse 29.10.2010 määruse nr 1347 alusel on alates 01.01.2011 kehtestatud järgmised 1m2 kasutatava pinna tariifid eurodes:

· 1m2 pinna tariif mitteeluruumi kasutusse andmisel  - 0,42 eurot.
· 1m2 pinna tariif mitteeluruumi kasutamisel garaažina - 1,60 eurot.            
· 1m2 pinna tariif linnaterritooriumi kasutusse andmisel  - 0,26 eurot.   
Viimastel aastatel on linnas tekkinnud kiiresti arenev puhkeala – jõepromenaad ja linna supelrand, mida polnud 2004. a välja töötatud metoodilises juhendis arvesse võetud.

Varade teenistus teeb ettepaneku tõsta metoodilises juhendis puhkeala koefitsienti ning ühtlasi muuta põhikoefitsienti, mida pole muudetud 5 aastat.

Linna Arenduse ja Ökonoomika Ameti raamatupidamise- ja finantsteenistus teeb ettepaneku lisada arvestuslikule üüritasule hoonete, territooriumide ja üldkasutatavate kohtade hooldustasu, mis arvestatakse iga üüritud objekti kohta jooksva aasta kulude kalkulatsiooni alusel.

Küsimust arutati Narva Linnavalitsuse linnavarakomisjoni koosolekul 03.02.2016. a (protokoll nr 2).
Lähtudes vajadusest korrigeerida linnavara kasutusse andmisel rakendatavaid koefitsiente ning võttes arvesse tarbija hinnaindeksi kasvu, komisjon  otsustas järgmist: 

1. Kehtestada alates 01.06.2016. a linnavara kasutusse andmisel järgmised  üüritasu tariifid:

· 1m2 pinna tariif mitteeluruumi kasutusse andmisel - 0,50 eurot.
· 1m2 pinna tariif mitteeluruumi kasutamisel garaažina - 2,00 eurot.            
· 1m2 pinna tariif linnaterritooriumi kasutusse andmisel  - 0,35 eurot.   
2. Soovitada Narva Linnavalitsuse Arhitektuuri- ja Linnaplaneerimise Ametil esitada Narva Linnavalitsuse istungile ”Üüritasu arvestusse metoodilise juhendi linnavara kasutusse andmisel“ uus redaktsioon  määruse vastuvõtmiseks.

